Във връзка с постъпило *Уведомление с вх. № ОВОС-3396/12.12.2023г. и допълнителна информация с вх. № ОВОС-3396-1/03.01.2024г. за инвестиционно предложение (ИП): „Съоръжение за механично третиране и оползотворяване на отпадъци от опаковки, текстилни отпадъци, промишлени и опасни отпадъци с площадка за временното им съхранение“ в ПИ 03839.44.11, с. Бенковски, община Марица, област Пловдив, с възложител ЕЛ ЕЛ Трейд БГ ЕООД*, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т.1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Марица, Кметство Бенковски

Отговорено от РИОСВ-Пловдив на 11.01.2024г.